UZNESENIE VLÁDY SLOVENSKEJ REPUBLIKY
č. 24
z 12. januára 2005

k návrhu Plánu legislatívnych úloh vlády Slovenskej republiky na rok 2005

Číslo materiálu:	378/2005	
Predkladateľ:	podpredseda vlády a minister spravodlivosti	
Vláda
A.	schvaľuje
A.1.	Plán legislatívnych úloh vlády SR na rok 2005 s pripomienkami prijatými na rokovaní vlády;
B.	ukladá
členom vlády 
predsedom ostatných ústredných orgánov štátnej správy SR 
B.1.	priebežne zabezpečiť plnenie úloh vyplývajúcich z Plánu legislatívnych úloh vlády SR na rok 2005,
B.2.	rozpočtové dôsledky návrhov právnych predpisov vopred prerokovať s Ministerstvom financií SR,
podpredsedovi vlády a ministrovi financií
B.3.	vyčleniť z rezervy vlády do rozpočtovej kapitoly Úradu vlády SR 1 500 000 Sk na odmeny pre členov Legislatívnej rady vlády SR na rok 2005;
C.	odporúča
generálnemu prokurátorovi SR 
guvernérovi Národnej banky Slovenska
C.1.	spolugestorovať prípravu právnych predpisov týkajúcich sa ich pôsobnosti;
D.	zrušuje
D.1.	úlohu č. 16 v mesiaci marec z Plánu legislatívnych úloh vlády SR na rok 2004 – návrh zákona, ktorým sa mení a dopĺňa zákon č. 153/2001 Z. z. o prokuratúre a ktorým sa mení a dopĺňa zákon č. 154/2001 Z. z. o prokurátoroch a právnych čakateľoch prokuratúry v znení neskorších predpisov,
D.2.	úlohu č. 11  v  mesiaci jún z Plánu legislatívnych úloh vlády SR na rok 2004 –legislatívny zámer návrhu Občianskeho súdneho poriadku,
D.3.	úlohu č. 7 v mesiaci október z Plánu legislatívnych úloh vlády SR na rok 2004 – návrh zákona, ktorým sa mení a dopĺňa zákon NR SR č. 156/1993 Zb. o výkone väzby v znení neskorších predpisov,
D.4.	úlohu č. 1 v mesiaci november z Plánu legislatívnych úloh vlády SR na rok 2004 – návrh zákona, ktorým sa mení a dopĺňa zákon č. 59/1965 Zb. o výkone trestu odňatia slobody v znení neskorších predpisov,
D.5.	úlohu č. 2 v mesiaci november z Plánu legislatívnych úloh vlády SR na rok 2004 – návrh zákona o súdnom poriadku správnom;
E.	poveruje
predsedu vlády
E.1.	predložiť Plán legislatívnych úloh vlády SR na rok 2005 predsedovi Národnej rady SR.
Vykonajú:	členovia vlády 
predsedovia ostatných ústredných orgánov štátnej správy SR
Na vedomie:	predseda Národnej rady SR